Antroji Medalio Pusė 


Medalis visada turi dvi puses. Daug 
gražių, kilnių darbų Mot. Są-ga yra nu- 
veikusi Amerikos moterų tarpe, kaipo da- 
linai kultūrinė organizacija. Bet tie dar- 
bai galėjo būti ir didesni. 

Palyginant, M. Są-g0s laikraštis yra 
mažutis. Jei moterys-narės būtų daugiau 
susipratusios, jos išleistų, ir turčtų išleis- 

dvigubai didesnį ir įvairesnį, pamoki- 
nančiais raštais turiningesnį. 

Anot J. II. Medinienės, “per visą mē- 
nesį lauki, lauki “ Moterų Dirvos”, o ka vip 
sulauki, tai per pusvalandį perskaitai ir 
nebėra ko skaityti”. Tai tiesa, ir skaudi 
tiesa! 

Skaitome M. Są-g0s kuopų korespon- 
dencijose: parengēme vakarą ir pelną, ku- 
rio nemažai liko, atidavēme tam ir tam. 
Kodēl niekados neduota sau? Jei kiek- 
viena kuopa metuose sykį ką nors sureng- 
tų ir paaukotų savo laikraščiui, ‘“‘ Moterų 
Dirva'' mums pačioms neštų didesnę nau- 
dą savo turiniu — jvairumu ir visi ja 
džiaugtųsi. 

Metant žvilgsnį į lietuvių išeivių Ame- 
rikoje skaičių, kad priskaitoma apie vie- 
nas milijonas, jei ne didesnis, tai lygus 
nuošimtis yra moterų. Šiais metais M. 
Są-ga švęsdama savo 25 metų jubiliejų 
turi 72 kuopas su arti 3000 narių ir virš 
septyniasdešimts tūkstančių dol. turto. 

Per 25 gyvavimo metus M. Sa-gai rei- 
kējo turēti dvigubai tiek narių ir turto, 
ir tai sakytumēm, kad permaža. 

Bendrai, Amerikos moterys, jei dar- 
buojas, tai daugiausia kitoms organizaci- 
joms, vyrų — vadų užkinkytos. Vėliau 
jie iškilmingai didžiuojas “‘savo” dide- 
liais nuveiktais darbais, gi moterims me- 
ta paniekos žodį: O, ką jūs, moterys, sau 
esate nuveikę???. O žinome, kad yra šim- 
tai vyrų, kurie stumdos nuo kampo ant 
kampo teisindamies, kad neturi ką veikti. 
Tegul vadai užsikinko juos. 

Sulaukusios savo jubiliejaus, pasiryžki- 
me iš senųjų klaidų mokytis. Bandykime 
vykdyti konstitucijos dėsnius ir susirū- 
pinkime daugiau sava, centraline organi- 
zacija. 

Mot. Są-ga buvo organizuota tikslu, 
kad susijungusios moterys vienon milži- 

New York ir New Jersey valstybių direktorė, 
Yra narė M. S. 29 kp. nuo pat jos susiorganiza- 
vimo. Nuoširdi ir uoli Sąjungos veikėja. Daug 
širdies ir energijos įdėjusi kaip kuopoje, taip ap- 
skrityje, užimdama valdyboje įvairias vietas. Cent- 
10 valdyboje diretkorēs pareigas jo nuo 1927 iki 
1929 m. Vēliau (1933 m.) vėl buvo išrinkta ir po 
šiai dienai tas "pareigas eina. 


niškon sąjungon liva: Sierts: steig- 
tų vakarinius kursus ir t.t. Ar daug toje 
srityje kuopos veikē? Atsakymas tyli... 
Rodos, kelios turējo siuvinējimo — mezgi- 
mo kursus. Bet šiandieninis gyvenimas 
iš mūsų reikalauja kur kas daugiau, ne- 


gu mezginējimo. Tas ir atsako, kodēl 
kuopos silpnos, kad ir didelēse lietuvių 


kolonijose. Kur kuopoje turētų mažiau- 
sia būti virš pora šimtų narių, ten yra 
apie pusantro tuzino. Tai skaudus fak- 
tas. Jei kokia organizatorē ir sukibdo 
kuopelę, bet nesiranda kuri sugebėtų raš- 
tiškai vesti reikalus su Centru. Tą pri- 
pažins dabartinė ir visos kitos buvusios 
Centro raštininkės. Gausi ‘‘laišką’’, tai 
nieko jame nesuprasi. Tai nedovanotinas 
apsi:eidimas. 

Motinos turi stengtis įrašyti savo duk- 
teris, o ne kalbėti, kad jau dabar jos mo- 
kytos, nes 6jo “*škūlę?? mol EN, ir kad 
mes joms jau perprastos. 

Mūsų akademijos, taigi savos, lietuviš- 
kos įstaigos, kas met išleidžia po kelioli- 
ką mergaičių. Daugelis jų — sąjungie- 
čių dukrelės. Kur jos? 

Reikia turēti vilties, kad jos ““nesu- 
tirps'', bet stos į sąjungiečių eiles ir dar- 
buosis, kaip darbuojas šimtai kitų mūsų 
sesučių. Turime gydytojų moterų, moky- 
tojų, artisčių, advokačių ir kitokius aukš- 
tus mokslus Bet 


baigusių  sąjungiečių. 


tai, palyginant, tik trečia dalelė tēra pri- 
sidčję prie taip kilnios moterų organiza- 
cijos. 

Atšventusios savo organizacijos jubilie- 
jų ir pataisiusios senasias klaidas, steng- 
kimės ateity nedaryti to, ką darėme iki 
šiol. Pradėkime daryti tai, ko nedarėme, 
tai yra pasukime savo darbuotės gaires 
į tą pusę, kur šaukia mus mūsų organiza- 
cijos tikslas. 

Bronė Ivaškvūtė 


Viešpaties šventovė ir sąjungietės 


IEKVIENOS skaisčios šeimos na- 

melis yra Viešpaties šventovė. To- 
sios šventovės vaidilutė yra motina. Ją 
galima pavadinti kunigu. Jos garbingos 
pareigos begalo didelės ir įvairios, 0 at- 
sakomybė neapsakoma. Jos vaidmuo kil- 
nesnis už šalies vado, karžygio ir moks- 
lininko. Ji saugo namų židinį ir, lyg ko- 
kia menininkė, iš gyvų būtybių kuria tau- 
tos nemirtingą paveikslą, duoda Bažny- 
čiai ištikimų vaikų ir dangui piliečių. 
Herbertas sako, kad “viena gera motina 
šimtą mokytojų atstoja. Namuose ji yra 
ir magnetas visų širdims ir šiaurės žvaig- 
ždē visų akims.” 

Skaisčioji šeima yra žmonių bendruo- 
menēs pagrindas. Tiesa, šeima suside- 
da iš žemiškos trejybės, būtent: tėvo, mo- 
tinos ir vaikų. Vyras, einas tėvo parei- 
gas, yra šeimos galva, bet žmona yra 
širdis ir kaklas, ant kurio galva laikosi. 
Vyras vaduojasi protu, motina — širdi- 
mi. “Jei iš tikrųjų, vyras yra galva, o 
žmona širdis, ir kadangi pirmasis turi 
valdžios pirmenybę, tai pastaroji gali ir 
turi reikalauti sau meilės pirmenybę”. 
Galva ir širdis priklauso vienas kitam ir 
sudaro neatskiriama vienumą. Skaistus 
pamaldus, pasišventęs šeimai vyras yra 
Kristaus paveikslas, o žmona gyvas Baž- 
nyčios paveikslas. "Tėvas, kaipo šeimos 
galva, eina tarno pareigas ir rūpinasi vi- 
su kuo, kas yra reikalinga gyvybės palai- 
kymui. Motina, namų židinio vaidilutė 
ir Visagalio įkurtos šventovės kunigas, 
ima iš Dievo rankų kūdikį ir, atgimusį 
per Krikšto Sakramentą viršgamtiniam 

gyvenimui, auklėja jį kaip Dievo vaiką 
ir dangaus pilietį. 

Motina pirmutinė įeina į vaikų sielos 
darželį. Ne vaikas yra motinai, bet mo- 
tina vaikui. Ji saugo jo nekaltumą; sa- 
vo šventu gyvenimu ji nustelbia bloguo- 
sius jaunuolių palinkimus ir visą sielos 
darželį užsėja minčių bei idėjų pasėliu. 
Jie visam amžiui nulemia žmogaus cha- 
rakterį. 

Dvasiniame žmogaus pasaulyje minčių 
bei idėjų pasėlis auga panašiai kaip pa- 
sėlis laukuose. Skirtumas, gal, tik tame, 
kad iš pasąmonės mintys, žodžiai ir vaiz- 
dai tepasireiškia darbais kartais po dau- 
gelio metų. Aplinkuma sulošia savo vaid- 
menį, daro įtakos į augančio kūdikio pa- 
saulėžiūrą, bet pasėlio neišnaikina. "Todėl 
jei šalies gyventojai eina Kristaus ke- 
liais ir gyvena ramybėje, tada garbė tei- 
kiama Dievui ir Jo bendradarbėms mo- 
tinoms. Kada žmonija patenka į nelai- 
mių ir skausmų sukurį ir tada per moti- 
nų pasiaukojimą užgydomos žmonių Žaiz- 
dos ir grąžinama ramybė, džiaugsmas ir 
net amžinoji laimė. 

Kalbėdami apie motinas neišskiriame 
mergelių ir našlių. Jos visos sudaro mo- 
teriškąjį luomą, kuris duoda pasauliui 
kryptį ir toną. Todėl ir sakoma, kad mo- 
terys valdo pasaulį. 

‘‘Qualis rex, talis grex” — koks val- 
dovas, tokie ir žmonės, sako lotinų prie- 
žodis. Mūsų laikais pasaulis yra daugiau 
apverktinoj ir baisesnėj padėtyj, negu ka- 
da nors pracityj. Jis ne iškarto tokiu 
tapo. Renkame motinų pastangų vaisius. 


